Fl-2016 l-Uffiċċju tal-Prim Ministru nefaq żewġ miljuni, mitejn u erbgħin elf Ewro f'safar - tliet darbiet aktar minn kemm kellu allokat għalih fil-Budget. Fid-diskors tal-Budget għall-2016 il-Ministru tal-Finanzi Edward Scicluna kien alloka s-somma ta' 640,000 lill-Uffiċċju tal-Prim Ministru għal spejjez relatati ma' safar. Iżda din is-somma ma servietx u l-Uffiċċju tal-Prim Ministru talab lil Scicluna miljun u sitt mitt elf Ewro oħra għal safar biss. Fuq min intefqu dawn il-flus? Min mar fejn u għaliex? Il-Prim Ministru għandu jwieġeb fid-dettall u jagħti rendikont lill-poplu ta' kif qed jonfoqlu ġidu.
L-Uffiċċju tal-Prim Ministru nefaq €2,240,000 f'safar f'sena waħda